**Tezat e masterit për diskutim publik të miratuara nga Departamenti i Mësimdhënies në STEAM**

**Me datë 25.02.2025**

|  |
| --- |
| **Vendimet për DISKUTIM PUBLIK**  |
| # | **Kandidati** | **Specializimi** | **Tema e punimit** | **Komisioni** |
| 1 | Mimoza Mehmeti | Master i mësimdhënies lëndore me specializim në TIK dhe Teknologji | Google Apps për edukimin - efektet e përdorimit të Google Slides në procesin e mësimdhënies dhe të nxënit | Kryetar/e | Sylejman Berisha |
| Mentor/e | Kyvete Shatri |
| Anëtar/e | Florent Bunjaku |
| 2 | Valerinë Kiqina | Master i mësimdhënies lëndore me specializim në TIK dhe Teknologji | Përdorimi i platformës ZohoShow në të nxënit në lënden e Teknologjisë | Kryetar/e | Krenare Nuci |
| Mentor/e | Sylejman Berisha |
| Anëtar/e | Hatixhe Ismajli |
| 3 | Sahadete Nishori | Master i Mësimdhënies Lëndore: Mësimdhënia e Fizikës | Rëndësia e ushtrimeve eksperimentale në ngritjen e cilësisë së mësimdhënies dhe mësimnxënies së mekanikës sipas kurrikulës së re | Kryetar/e | Valbona Berisha |
| Mentor/e | Sadik Bekteshi |
| Anëtar/e | Jehona Ferizi Miftari |
| 4 | Hysnije Grisholli Lladrovci | Mësimdhënie lëndore me specializim në Biologji | Analizë e tekstit të biologjisë të klasës së gjashtë sipas taksonomisë së Bloomit | Kryetar/e | Zenel Krasniqi |
| Mentor/e | Ruzhdi Kuqi |
| Anëtar/e | Jehona Rrustemi |
| 5 | Diellza Dreshaj | Mësimdhënie lëndore me specializim në Biologji | Ndikimi i TIK-ut në arritjet e rezultateve të të nxënit në lëndën e biologjisë nëtemën indet, organet dhe sistemet e organeve te bimët | Kryetar/e | Zeqir Veselaj |
| Mentor/e | Zenel Krasniqi |
| Anëtar/e | Florent Bunjaku |
| 6 | Marigona Ukshini | Master i Mësimdhënies lëndore me specializim në Matematikë | Praktikat e vlerësimit formativ në SHMU në orët e matematikës | Kryetar/e | Fahri Marevci |
| Mentor/e | Valbona Berisha |
| Anëtar/e | Vlora Sylaj |

**Tema:** Google Apps për edukimin - efektet e përdorimit të Google Slides në procesin e mësimdhënies dhe të nxënit

**Kandidatja:** Mimoza Mehmeti

**Komisioni**:

Prof. Ass.Sylejman Berisha, kryetar

Prof.Asoc.Kyvete Shatri, mentore

Prof.Ass.Florent Bunjaku, anëtar

**ABSTRAKTI**

Në këtë hulumtim është treguar për rolin e përdorimit të Google Apps në procesin e mësimdhënies dhe të nxënit. Po ashtu, janë shqyrtuar edhe efektet e përdorimit të Google Slides, si dhe ndikimin e saj në ngritjen e rezultateve të të nxënit në orën mësimore. Shfrytëzimi dhe përdorimi i Google Apps, ndihmon nxënësit dhe mësimdhënësit në aspekte të ndryshme, duke u ofruar një formë tjetër të mësimit, nëpërmjet interaktivitetit apo bashkëpunimit mësimdhënës-nxënës dhe nxënës nxënës, lehtëson edhe mësimin dhe mundëson përmirësimin e të nxënit të nxënësve dhe rritë angazhimin e tyre për të nxënë. Me këtë hulumtim kemi identifikuar se në çfarë mënyre ndikon përdorimi i Google Slides në ngritjen e cilësisë në procesin mësimor. Dizajni i hulumtimit është i realizuar me metoda të përziera (sasiore dhe cilësore) dhe është realizuar me dy klasë të teta në SHFMU ”Ahmet Delia” në Skenderaj, ku njëra klasë ka rolin e grupit eksperimental, kurse klasa tjetër ka rolin e grupit të kontrollit. Si instrumente të mbledhjes së të dhënave kemi përdorur paratestin, pastestin, si dhe metodën e vëzhgimit. Këto të dhëna na kanë shërbyer për tu përgjigjur në pyetjet e hulumtimit. Si pyetje kryesore të hulumtimit kemi ngritur: 1. Çfarë ndikimi ka përdorimi i Google Slides në ngritjen e rezultateve të të nxënit të nxënësve? Nga hulumtimi kemi arritur të kuptojmë që përdorimi i Google Slides ndikon pozitivisht në ngritjen e rezultateve në mësimnxënie, dhe nxënësit të cilët e përdorin këtë platformë janë më interaktiv në orën mësimore, në krahasim me metodën tradicionale të të mësuarit.

**Fjalët kyçe**: *Google Apps, Google Slides, mësimdhënie, mësimnxënie, nxënësit.*

**Tema**: Përdorimi i platformës ZohoShow në të nxënit në lënden e Teknologjisë

**Kandidatja**: Valerinë Kiqina

**Komisioni**:

1. Prof. Ass .Dr. Krenare Nuci - kryetar/e 2. Prof. Ass.Dr. Sylejman Berisha - Mentor

3. Prof. Ass. Dr. Hatixhe Ismaili - antar/e

# ABSTRAKTI

Sistemi arsimor i Kosovës është në fazë të rëndësishme të reformimit, në përpjekje për të modernizuar, avancuar dhe arritur trendët bashkëkohore të arsimit. Digjitalizimi i shkollave dhe ngritja e kapaciteteve për përdorimin e teknologjive të informacionit dhe komunikimit në mësimdhënie dhe nxënie është një nga objektivat e Ministrisë së Arsimit, Shkencës dhe Teknologjisë së Kosovës, e artikuluar në Strategjinë për Zhvillimin e Arsimit. Nëpërmjet këtij projekti janë identifikuar mjetet dhe mënyrat për përdorimin e platformës Zohoshow si dhe ndikimi i saj në rezultatet të të nxënit në lëndën e Teknologjisë Pyetja hulumtuese: Sa ka ndikim përdorimi i platformës Zohoshow në arritjen e rezultateve të të nxënit në lëndën e teknologjisë?

Hipoteza: Nëse përdoret platforma Zohoshow në mënyrë të drejt nga ana e nxënësve atëherë nxënësit do të kenë sukses në arritjen e rezultateve të të nxënit në lëndën e teknologjisë.

Qëllimi: Kemi bërë një analizë e gjithmbarshme më nxënës, për të identifikuar mënyrën e përdorimit të platformës Zohoshow nga nxënësit, në shtëpi dhe në vende të tjera, si dhe mënyrën e reflektimit të tij në procesin e të mësuarit.

Një nga strategjitë e kërkimit të përdorura për realizimin e studimeve është ajo e mbështetur në pyetësorin si instrument vëzhgimi i cili është një nga teknikat e mbledhjes së të dhënave që i përkasin kësaj strategjie. Për grumbullimin e të dhënave për këtë hulumtim si instrument kam përdorur paratestin, pastestin, anketimin. Anketimi është i formuluar me pyetje që i janë përshtatur natyrës së këtij hulumtimi. Paratesti është realizuar për të parë nivelin e njohurive aktuale ndërsa pastesti ka shërbyer si instrument matës i njohurive të fituara pas përdorimit të platformës Zohoshow te grupi eksperimental, gjegjësisht pas shpjegimit të njësive me metoda tradicionale për grupin e kontrollit. Ne rezultatet e këtij hulumtimit është parë që platforma Zohoshow ka pasur efekte pozitive në motivimin e nxënësve, entuziazmin për mësim si dhe formimin dhe zhvillimin e aftësive drejtuese, analizuese, sintetizuese.

Fjalet kyqe: Zohoshow, internet, mesimnxenie, TIK, platformë.

**Tema:** Rëndësia e ushtrimeve eksperimentale në ngritjen e cilësisë së mësimdhënies dhe mësimnxënies së mekanikës sipas kurrikulës së re

**Kandidatja:** Sahadete Nishori

**Komisioni:**

Mentor: Prof. Dr. Sadik Bekteshi K

ryetar/ja: Prof.Ass.Dr. Valbona Berisha A

nëtar/e: Prof.Asoc.Dr. Jehona Ferizi

ABSTRAKTI

Hulumtimi ”Rëndësia e ushtrimeve eksperimentale në ngritjen e cilësisë së mësimdhënies dhe mësimnxënies së mekanikës sipas kurrikulës së re” ka për qëllim të shqyrtojë rëndësinë e ushtrimeve eksprimentale në ngritjen e cilësisë së mësimdhënjës dhe mësimnxënjës së mekanikës, duke u bazuar në kurrikulën e re të arsimit. Ushtrimet eksprimentale ofrojnë mundësinë që nxënësit të lidhen drejtpërdrejt me konceptet teorike dhe të zhvillojnë aftësitë praktike dhe analitike. Qëllimi i këtij hulumtimi parasheh të vë në pah mendimet e mësimdhënësve dhe nxënësve lidhur me rëndësinë e ushtrimeve eksperimentale në mekanikë në ngritjen e cilësisë në mësimdhënie dhe mësimnxënie efektive. Në këtë hulumtim janë paraparë edhe perceptimet e mësimdhënësve lidhur me ushtrimet eksperimentale në mekanikë, sa i praktikojnë dhe cilat janë kushtet që ofrojnë shkollat për demonstrim të lëndës. Po ashtu, është analizuar se cila është mënyra më efektive për rëndësinë e një ushtrimi eksperimental në mekanikë: nga mësimdhënësi apo nga vetë nxënësi. Në Komunën e Drenasit janë gjithsej 33 shkolla fillore të mesme të ulëta dhe 2 shkolla të mesme të larta. Për mbledhjen e të dhënave në këtë hulumtim është përdorur metoda e përzier (sasiore dhe cilësore). Grupin punues do ta formojnë 6 mësimdhënës të cilët ligjërojnë lëndën e fizikës në shkollat të mesme të ulët dhe 120 nxënës, prej tyre 50 nxënës të klasave të teta nga shkolla e mesme e ulët “Rasim Kiqina” Drenas, 50 nxënës të klasave të teta nga shkolla e mesme e ulët “Bajram Curri” Nekoc, 20 nxënës të klasave të teta nga shkolla e mesme e ulët “Arif Shala” Korroticë e ulët dhe nga 2 mësimdhënës për secilën shkollë. Për të kuptuar perceptimet e nxënësve dhe mësimdhënësve lidhur me ushtrimet eksperimentale në mekanikë dhe se sa përdoren ato në shkollat e tyre, mësimdhënësve i është përpiluar një pyetësor me pyetje të strukturuara dhe gjysmë të strukturuara. Duke u bazuar në qëllimin e hulumtimit, është ngritur një pyetje kryesore e hulumtimit si dhe një nënpyetje në lidhje me atë se: Sa përdoren ushtrimet eksperimentale në ngritjen e cilësisë së mësimdhënies dhe mësimnxënies në të kuptuarit e koncepteve së mekanikës sipas kurrikulës së re? Po ashtu, është ngritur hipoteza: H: Përdorimi i ushtrimeve eksperimentale ndihmon në ngritjen e cilësisë së mësimdhënies dhe mësimnxënies në të kuptuarit e koncepteve mekanike sipas kurrikulës së re. Rezultatet e këtij hulumtimi treguan së ushtrimet eksprimentale rrisin angazhimin e nxënësve, përmirësojnë aftësitë e mendimit kritik, shfaqin kreativitetin e tyre në forma të ndryshme.Në këtë hulumtim shohim që nxënësi e kupton shumë më mirë fenomenin kur ai e realizon ushtrimin eksperimental.Në përgjithësi nga mostrat e hulumtimit mund të konkludojmë se shkollat e Komunës së Drenasit janë relativisht mire të paisura me mjete didaktike, kabinete. Fjalët kyçe: *kurrikulë, mekanikë, mësimdhënia, mësimnxënia*

**Tema**: Analizë e tekstit të biologjisë të klasës së gjashtë sipas taksonomisë së Bloomit

**Kandidatja**: Hysnije Grisholli Lladrovci

**Komisioni:**

1. Prof.Asoc.Dr.Ruzhdi Kuqi- Mentor

2. Prof.Ass.Dr. Zenel Krasniqi- Kryetar

3. Prof.Ass.Dr. Jehona Rrustemi-Anëtare

ABSTRAKTI

Teksti shkollor i biologjisë ishte një burim esencial për nxënësit e shkollave të mesme dhe universiteteve, pasi ofronte një bazë të fortë për kuptimin e proceseve biologjike dhe ndërveprimeve në natyrë. Biologjia, si disiplinë shkencore, kishte rëndësi të madhe për formimin e njohurive shkencore, zhvillimin e mendimit kritik dhe përgatitjen e nxënësve për sfidat e së ardhmes. Hulumtimi ynë ishte fokusuar në atë se si pyetjet e formuluara sipas taksonomisë së Bloomit ndihmonin në zhvillimin e thellësisë së kuptimit të informacionit biologjik te nxënësit e klasës së gjashtë. Ne kishim shqyrtuar ndryshimet në nivelin e thellësisë së kuptimit dhe si këto pyetje kishin ndikuar në procesin e vlerësimit të dijes dhe aftësive të nxënësve. Në përfundim, kishim shpresuar që ky hulumtim do të ofronte kontribute të rëndësishme për praktikën mësimore dhe do të ndihmonte në përmirësimin e mësimdhënies së biologjisë në shkollat e mesme të ulëta.
Qëllimi i temës ishte: Analiza e pyetjeve të tekstit të biologjisë përkatësisht të klasës së gjashtë sipas taksonomisë së Bloomit për të kuptuar nivelin e vështirësisë dhe thellësisë së njohurive të nxënësve dhe për të përmirësuar mënyrën e përgatitjes dhe vlerësimit në mësimin e biologjisë. Si mostër hulumtimi kishin qenë nxënësit e klasës së gjashtë të shkollës së mesme të ulët “Zenel Hajdini” në Prishtinë, prej të cilëve në hulumtim kishin marrë pjesë 200 nxënës. Mostra në këtë hulumtim ishte mostra kuotë, pra mostra e zgjedhur ishte e qëllimshme, sepse teksti shkollor e përcaktonte dhe mostrën. Nxënësit ishin ndarë në mënyrë proporcionale në shkollat e marra për hulumtim në gjashtë klasët e marra për studim dhe ishin përfshirë 2 mësimdhënës të lëndës së Biologjisë. Instrumentet matëse për këtë punim ishin përdorur pyetësori për nxënës, si dhe intervista për mësimdhënës. Pritej që të vëreheshin ndryshime në nivelin e vështirësisë së pyetjeve të tekstit të biologjisë kur përdorej taksonomia e Bloomit për të klasifikuar ato.

Fjalët kyçe: *biologji, mësimdhënie, strategji, vlerësim.*

**Tema**: Ndikimi i TIK-ut në arritjet e rezultateve të të nxënit në lëndën e biologjisë në temën indet, organet dhe sistemet e organeve te bimët

**Kandidatja**: Diellza Dreshaj

**Komisioni:**

1. Prof.asst. Zenel Krasniqi – Mentor,
2. Prof.asoc. Zeqir Veselaj – Kryetar
3. Prof.asst. Frolent Bunjaku - Anëtar

ABSTRAKTI

Biologjia, një shkencë që shqyrton jetën në të gjitha format e saj, është një fushë erudite dhe e

ndjeshme që ofron një eksperiencë të pasur mësimore për nxënësit. Në këtë studim,do të synojmë të shqyrtojmë impaktin e teknologjisë në mësimin e biologjisë në shkolla të mesme të ulëta dhe do të identifikojmë përfitimet dhe sfidat që dalin nga kjo përdorim i teknologjisë. Qëllimi kryesor i këtij studimi ishte të kuptojmë se si përdorimi i TIKut në temën indet, organet dhe sistemët e organeve të bimët ndikon në arritjet e rezultateve të të nxënit dhe në motivimin e nxënësve për të

mësuar.Pas analizimit të përvojave të mësimdhënësve dhe nxënësve, synojmë të ofrojmë rekomandime për praktikat më të mira dhe strategjitë efektive për përdorimin e TIK-ut në mësimin e kësaj lënde. Për të arritur qëllimin tonë, metodologjia e këtij punimi ishte hulumtim në veprim dhe kryesisht do të përdorim dizajnin kuazi-eksperimental. Kjo metodë kishte për qëllim të integrojë veprimin praktik me reflektimin akademik për të kuptuar dhe për të përmirësuar praktikat e punës në fushën e arsimit. Nxënësit e klasave VIII-ta janë zgjedhur në mënyrë rastësore dhe janë ndarë në grupin eksperimental dhe grupin e kontrollit. Për të mbledhur të dhënat, janë përdorur instrumente të ndryshme si para-testi, pas-testi dhe pytësorë. Nga rezultaet kemi vërtetuar hipotezën tonë se përdorimi i TIK-ut në mësimin e biologjisë do të çojë në përmirësimin e kuptimit të përmbajtjes biologjike dhe rritjen e motivimit të nxënësve për të mësuar. Nga analiza e të dhënave të mbledhura,kemi vërtetuar se përdorimi i TIK-ut jep një kontribut të vlefshëm për praktikat më të mira dhe për përdorimin efektiv të TIK-ut në fushën e mësimit të biologjisë në shkolla të mesme të ulëta.

Fjalët kyçe: *arritjet, biologjia, përdorimi, rezultatet e të nxënit,TIK-ut , indet,organet,sistemet e organeve.*

**Tema**: Praktikat e vlerësimit formativ në SHMU në orët e matematikës

**Kandidatja**: Marigona Ukshini

**Komisioni:**

1. Prof.asst. Fahri Marevci – Kryetar
2. Prof.asoc. Valbona Berisha – Mentore,
3. Prof. asoc. Vlora Sylaj - Anëtare

ABSTRAKTI

Vlerësimi është pjesë shumë e rëndësishme e reformave arsimore që kanë ndodhë në Kosovë. Sfida është shumë e mprehtë kur flitet për fushën dhe lëndën e matematikës, meqë vlerësimi i mëparshëm zakonisht ka trajtuar një gamë shumë të ngushtë rezultatesh të të nxënit dhe kompetencash matematike, kryesisht të kufizuara në aftësitë teknike të procedurave të mësuara. Kjo veçanërisht vlen për vlerësimin formativ, i cili ishte fare pak apo aspak i pranishëm. Qëllimi i hulumtimit është shqyrtimi i praktikave të vlerësimit formativ në orët e matematikës, në SHMU, te ne, në ditët e sotme. Më konkretisht, janë shqyrtuar dhe analizuar karakteristikat e vlerësimit formativ që realizohen në orët e matematikës në SHMU, pra, teknikat, instrumentet dhe procedurat që përdoren. Po ashtu, janë shqyrtuar edhe perceptimet e mësimdhënësve mbi aspekte të ndryshme të realizimit të vlerësimit formativ, mbi sfidat që përcjellin këtë realizim, si dhe mbi dobishmërinë e këtij lloj vlerësimi. Për realizimin e këtij hulumtimi është përdorur modeli përshkrues. Hulumtimi është reallizuar me metoda të përziera. Si instrumente hulumtuese janë: observimi dhe intervistat gjysmë të strukturuara. Të dhënat e grumbulluara janë trajtuar në mënyrë kualitative (duke përdorur sistem të kodimit që buron nga vetë të dhënat e grumbulluara) dhe në atë kuantitative (duke përdorur statistikën). Populacion i këtij hulumtimi janë të gjithë mësimdhënësit e matematikës të SHMU në komunën e Gjilanit. Mostër e këtij hulumtimi janë 25 mësimdhënës të matematikës që punojnë në shkollat e mesme të ulta publike në Komunën e Gjilanit. Përzgjedhja e mostrës ka qenë e rastësishme, shkolla e cila ka pasur më pak se 5 mësimdhënës ose më pak, të matematikës, në të është vëzhguar dhe intervistuar vetëm një mësimdhënës, ndërsa shkolla e cila ka pasur më shumë se 5 mësimdhënës të matematikës, në të janë vëzhguar dhe intervistuar 2 mësimdhënës të matmatikës. Nga vëzhimi, nxjerrim përfundimin se shumica e mësuesve janë duke aplikuar praktika të mira të vlerësimit formativ, si përdorimi i feedback-ut të menjëhershëm dhe të orientuar, angazhimi aktiv i nxënësve, dhe përshtatja e mësimit për nevojat e ndryshme të nxënësve. Megjithatë, ekzistojnë disa fusha ku mund të bëhen përmirësime, si sigurimi i kohës së mjaftueshme për reflektim pas feedback-ut dhe përmirësimi i angazhimit të të gjithë nxënësve. Nëpërmjet intervistave të realizuara me mësuesit, është e qartë se vlerësimi formativ është i njohur dhe i vlerësuar nga shumica e tyre si një mjet i rëndësishëm për përmirësimin e mësimdhënies dhe ndihmën ndaj nxënësve. Megjithatë, qasjet për përdorimin e tij ndryshojnë, duke krijuar një pasqyrë të larmishme të praktikave të vlerësimit. Po ashtu, ekziston një hendek midis asaj që mësimdhënësit thonë se bëjnë dhe asaj që vëzhgohet në praktikë. Ky hendek mund të vijë nga sfida të tilla si mungesa e kohës, burimeve, ose trajnimeve, duke treguar nevojën për përmirësime të mëtejshme në praktikat mësimore dhe mbështetje për mësuesit.

**Fjalët kyce**: *matematikë, mësimdhënës, nxënës, shkollë e mesme e ulët, vlerësim formativ.*